Ego Aalis, ducissa Burgundię, notum facio omnibus presentibus et futuris quod ego in perpetuum dedi, concessi et penitus acquictavi ecclesię et fratribus Longivadi quicquid acquisierunt a nobili viro Symone domino Castri Villani de feodo meo in duabus villis de Dancevoy et in omnibus appendiciis earumdem villarum in omnibus utilitatibus. Propter quod habuit a dictis fratribus centum libras Pruvinien, quas ego persolvi Colino de Castellione, tunc preposito Autissiodorensis, pro debito mariti mei Odonis, ducis Burgundię. Et hoc factum fuit pro utilitate filii mei Hugonis. Quod ut ratum et firmum permaneat, presentem cartam sigilli mei munimine roboravi. Actum anno Domini M°CC° nono decimo.